open-index/open-wikipedia-markdown huggingface dataset:
Edoardo Vercellesi

L**'Edoardo Vercellesi** (Milan, 10 de april 1997) l'è on comentador sportiv e giornalista italian.

## Vita
El s’è lauread in scienze de la comunicazzion a l'Università di Studi de Milan.

L'ha scominciad la soa carrera giornalistega a quindes agn e l’è stad notad del Guido Meda e in del 2016 l'ha scominciad a collaborà con Sky Sport, a comentà i gare del campionad spagnoeul de velocità per la red, insema al Paolo Beltramo. Dal 2019, dopo che Sky Italia l'ha ciapad i dirit de trasmeter i corse del campionad del mond de Superbike, i ha comentade in direta insema al Max Temporali. In del 2022 la rivista Motosprint gh'ha dad el premi “Elmet d'or” 'me comentador emergent pussee bon.

## Riferiment
Isep d'Arimatea

L**'Isep d'Arimatea** l'è una figura del Noeuv Testament: segond i Vangeli sinotegh a l'era vun di member del Sinedri e l'era un om giust, che gh'ha domandad al Ponzi Pilat de podé meter sota el Gesù in d'una soa tomba, cont el Luca e 'l March che disen che l'ha mitud dent lu midem. Per el Giovann, inveci, a l'era in secret vun di dissepoi del Gesù ma el se scondeva, perchè el gh'haveva pagura del giudizzi di sgiudee: in del darrer Vangeli l'è anca descrivuda con pussee detai la scena del ciapà el corp de Gesù e la soa preparazzion.

A l'è tratad anca de varie font apocrife, tant 'me el Vangeli de Nicodem, el Nicodem, second el Vangeli de Giovann, el saria andad con lu a ciapà el corp de Gesù, ma el test el risaliss al secol II e l'è minga retegnud afidabel. In general, el se sa no de l'Isep a l'era on personagg storegh o no.

A l'è venerad 'me sant de tute i gese che 'l permeten.

## Riferiment
*[Treccani](https://www.treccani.it/enciclopedia/giuseppe-d-arimatea_(Enciclopedia-Italiana)/)
*Britannica

## Alter proget
Dom de Uden

El **Dom de Uden**, dedicad a la Nonziada, a l'è la catedral de l'arcidiocesi de Uden oltra che gesa pussee importanta de la cità: del 1940 a l'è Monument Nazzional italian.

## Ligam de foeura
*Sit ofizzial

## Alter proget
Raymond Leo Burke

El **Raymond Leo Burke** (Richland Center, 30 de sgiugn 1948) a l'è un cardinal statunitens, del 2023 patron emerit del Sovran Militar Orden de Malta.

Vescov del 1994 al 2008, in quell ann lì l'è fad prefet del Suprem Tribunal de la Segnadura Apostolega e president de la Cort de Cassazzion del Vatican, fina al 2014, quand che 'l deventa patron del Sovran Militar Orden de Malta.

L'è cardinal del 20 de november 2010, cread del Benedet XVI: el so titol l'è quell de sant'Agheta di Got.

## Genealogia episcopale e successione apostolica
La genealogia episcopale è:
* Cardinal Scipione Rebiba
* Cardinal Giulio Antonio Santori
* Cardinal Girolamo Bernerio, O.P.
* Arcivescov Galeazzo Sanvitale
* Cardinal Ludovico Ludovisi
* Cardinal Luigi Caetani
* Cardinal Ulderico Carpegna
* Cardinal Paluzzo Paluzzi Altieri degli Albertoni
* Papa Benedet XIII
* Papa Benedet XIV
* Papa Clement XIII
* Cardinal Enrico Benedetto Stuart
* Papa Leon XII
* Cardinal Chiarissimo Falconieri Mellini
* Cardinal Camillo Di Pietro
* Cardinal Mieczysław Halka Ledóchowski
* Cardinal Jan Maurycy Paweł Puzyna de Kosielsko
* Arcivescov Józef Bilczewski
* Arcivescov Bolesław Twardowski
* Arcivescov Eugeniusz Baziak
* Papa Giovann Paol II
* Cardinal Raymond Leo Burke

L'ha ordenad:
* Vescov Robert William Finn (2004)
* Vescov James Vann Johnston (2008)

## Ligam de foeura
*Sit ofizzial

## Alter proget
Dom de Carrara

El **Dom de Carrara** a l'è 'na collegiada de Carrara, che la fa de concatedral de la diocesi de Massa Carrara-Pontremal: gesa romanega, l'è stada fada su in tra el secol XII e 'l secol XIV e l'è dedicada al sant Andreja.

## Ligam de foeura
*Sit ofizzial

## Alter proget
Catedral de San Lorenz (Genoa)

La **catedral de San Lorenz** a l'è la gesa mader de l'arcidiocesi de Genoa oltra che gesa pussee importanta de la cità: l'altar l'è stad consacrad del  1118 del papa Gelas II e la costruzzion l'è fornida vers la fin del XIV secol.

## Riferiment
*BeWeB

## Alter proget

## Vos corelade
*Musee del tesor de la catedral de San Lorenz
Musee de la Diocesi (Tortona)

El **Musee de la Diocesi** de Tortona el gh'ha sed in del vegg Seminari e l'è stad vert temporaneament del 2004 e poeu, in manera definitiva, del 2014: insema a l'archivi e a la biblioteca el fa part del Pol Coltural Diocesan.

## Ligam de foeura
*BeWeB
Fed

La **fed** l’è  la fiduzzia ind una persona, lavor o conzet. Ind el contest religios, ‘la fed l’è la credenza in Dia o ind i dotrene e insegnament de una religion’. A stà al dizzionari ingles Merriam-Webster, la parolla ‘fed’ la gh’ha tante defenizzion, che tœuven denter ‘un quajcoss al qual se cred cont una forta convinzion’, ‘lealtaa a e credenza e fiduzzia in Dia’, insì coma ‘una credenza stabila in vergot ch’el gh’ha minga de prœuva’.

## Refarenze

## Olter proget
Peder II del Brasil

El **Peder II** (2 de desember del 1825 – 5 de desember del 1891), cognossud ancasì con la scormagna de ‘**el Magnanem**’ (portoghes: *o Magnânimo*), l’è stait el segond e darer monarca de l’Imperi del Brasil. L’ha regnad per pussee de 58 agn.

El Peder l’è nassud a Rio de Janeiro coma el bagaj quell di set de l’imperador Peder I del Brasil e de la sò fomna, la Maria Leopoldina d’Austria; a l’era, donca, un member del ram brasilian de Cà Braganza. L’abdegazzion del sò bobà e el sò departiment per l’Europa ind el 1831 haveven lassad a assa bruta el fiolin de zinch agn a caregàss del rœul de imperador; de conseguenza, de bagaj e sgiovinot a l’era propri soll sollent, desgià che el gh’ha havud de passà tant temp a studià tuscoss per vesser bon de menà inanz la nazzion. I sò sperienze cont i gamine de cort e i beghe politeghe duranta quell period chì gh’hann havud un gross efet in sul sò carater de grand: l’è vegnud su ind un hom cont un bell sens del dové e tanta devozzion per el sò pajes e popel, ancaben che el sò rœul de monarca el ghe sgenass semper pussee.

Sò pader el gh’haveva passad sgiò un imperi adree a borlà sgiò in milla toch, ma el Peder a l’è riessid a voltà el Brasil ind una potenza emersgenta ind el panorama internazzional. La nazzion la s’è spartida fœura di sò vesin ispanofen, soratut ind la stabilitaa politega, libertaa de parolla, respet per i drizz zivii, visquer cressiment economegh e forma de goveren: una monarchia constituzzional che la fonzionava propri ben. El Brasil l’haveva anca apena venc la Guerra de la Plata, la Guerra uruguajana e quella paraguajana, e prevalid in tante oltre beghe intenazzionai e tension de carater domestegh. El Peder l’ha fait passà l’abolizzion del s’ciavisem amalastant de l’oposizzion de part de dei interess economegh e politegh propri gajard. L’è stait bon de fosgiàss una reputazzion de gross finanziador de l’imprendiment, cultura e di zienze, e el s’è gadegnad el respet e remirazzion de dei intelletuai compagn del Charles Darwin, Victor Hugo e Friedrich Nietzsche; de sora maross, a l’era amis del Richard Wagner, Louis Pasteur e Henry Wadsworth Longfellow, intra tancc olter.

L’imperador l’è stait detronizad a assa bruta ind un colp de stacc che asquas el gh’haveva minga de sostegnidor de de fœura del sgir de comandant militar che l’haveven trait in pee, e che voleven una republega menada inanz de un ditador. El Peder l’era strach de fà l’imperador e el fava fadiga a vedégh un futur per la monarchia, ancaben ch’el fudess assossenn popolar. L’ha minga volsud che se se oponess a la sò espulsion e l’ha sostegnud nissun tentativ de fà tornà a voltra la monarchia. L’ha passad i sò darer agn de vita in esili in Europa, indova el viveva indeperlù con poch daner.

El regn de Peder II l’è fenid intanta che l’era al comel de la sò popolaritaa, e de lì adree el Brasil l’è fondad sgiò ind un longh period de malgoveren, ditadure, e cris economeghe e constituzzionai. Paradossalment, i homen che haveven esiliad el Peder hann tacad a la fenitiva a tœùll a modell per la republega ch’i voleven fà su.

## Refarenze

## Olter proget
Mardì grass

El **Mardì grass** a l’è el dì de fevrer o marz ch’el ven inanz del Mercordì di Zender. Donca, a l’è el darrer dì de Carnoval e el ven zelebrad in tancc pais cont una bella pacciada de roba grassa, dolza e voncia, inanz de impientàj tucc lì a causa di penitenze rogade de la Quaresma. A l’è considerad una festa mobila, desgià che el dì che gh’è de festesgiàlla l’è determenad de quand ch’es fa Pascova.

Storegament, a l’è el dì indova i cristian ghe diseven s’ciavo a la caren, perchè ind i dì adree gh’haveven de desunà, orà, fà penitenza e astegnìss del majà la caren coma una manera de preparàss spiritualment per la rivada de la Pascova. L’è una festa che fann tancc cristian, ch’i saghen catolegh, anglican, luteran o metodista, che la ciapen coma un’ocasion per pensàgh sora ai sò pecad e a che fœusgia i pœuden pentìss, cont el ciamà el socors de Dia per vutàj a mejoràss indova i gh’havarissen de fàll.

Desgià che ind l’arcidiocesi de Milan i ghe vann adree al rit ambrosian – indova la Quaresma la taca nomà la domenega adree al Mercordì di Zender – i festesgiament inn posposud de quater dì, infina al sabet grass del Carnovalon.

## Refarenze

## Ligam de denter
* Carnoval
* Mercordì di Zender
* Quaresma
* Sgiœubia grassa

## Ligam de fœura
Sgiœubia grassa

La **Sgiœubia grassa** (o **Sgiovedì grass**) l’è vun di dì pussee important de Carnoval, e de solet el marca l’inizzi de la darrera semana di feste carnovaline, se minga propri l’inizzi del Carnoval medem.

Per tradizzion a l’è el dì indova es va sgiò a zelebrà per i strade e i piazze, tucc strasvestid e con su di mascare, cont el vosà e el devertes un gran tant. Compagn del Mardì grass, es maja anca de gust, soratut la roba grassa e dolza ch’es gh’havariss de impientà lì con la rivada de la Quaresma.

## Refarenze

## Ligam de denter
* Carnoval
* Mardì grass
* Quaresma

## Ligam de fœura
Parva Domus

La **Parva Domus** a l'è 'n edifizzi storegh de San Marin tirad sgiamò a man del 1353: la se troeuva denanz al Palazz Publegh, in su la piazza de la Libertà. L'è sed de la secretaria de Stat di afar interni.

## Riferiment
*San Marino per Tutti

## Vos corelade
*Domus Magna Comunis
Diocesi de Ivreja

La **Diocesi de Ivreja** (*Dioecesis Eporediensis* in latin) a l'è una diocesi italiana, sufraganea de l'arcidiocesi de Turin e part de la region eclesiastega Piemont. La catedral l'è el Dom de Ivreja e 'l vescov a l'è el Daniele Salera.

Fina al 1515 la dipendeva de l'arcidiocesi de Milan.

## Ligam de foeura
*Sit ofizzial

## Alter proget
San Ghielm de Vercej

El **San Ghielm de Vercej** (Vercej, 1085 - Badia del Goleto, 25 de sgiugn 1142) a l'è stad un monegh e abad, fondator de vari monester e badie in la Bassitalia, indova che 'l s'era fermad dopo vesser stad rapinad intant che l'andava a Gerusalem, roba che per lu l'è stada un segn divin de restà e spantegà el messagg de Gesù.

L'è sant per la Gesa catolega, pussee de precis l'è el patron de l'Irpinia.

## Riferiment
*Treccani

## Alter proget
Dom de Pontremal

El **Dom de Pontremal**, dedicad a l'Assonta, a l'è la concatedral de la diocesi de Massa Carrara-Pontremal e gesa pussee importanta de la cità lunesana: l'è stada fada su del secol XVII e consacrada del 1723.

## Riferiment
*BeWeB

## Alter proget
Arnaldo Martinelli

L**'Arnaldo Martinelli** (San Vitor, 11 de fevrer 1932 - Milan, 30 masg 2024) a l'è stad un pret italian, autor anca de poesie in dialet milanes.

## Biografia
Nassud a San Vitor, l'è ordenad pret el 26 de sgiugn 1955 in del Dom de Milan, del 1955 al 1958 l'è vicari parochial a Vared, menter del 1958 al 1977 l'è vicari in la Gesa de l'Assonta a Galaraa. L'è fad curad del 1977 e ghe fiden la parochia de Albizzaa fina al 1992, quand che 'l sposten in la Gesa de Santa Maria Rossa a Carsenzagh, de la che la resta curad fina al 2007 quand che, per el limit d'età, ghe resta 'me resident cont incaregh pastorai.

L'era amis del don Luigi Giussani e l'ha contribuid al spantegà de Comenion e Liberazzion a Galaraa e in di parochie che l'è stad.

El moeur el 30 masg 2024: ghe fann un funeral a Galaraa e vun a Milan, in la soa parochia. L'è miss sota in del cimiteri de San Vitor.

## Poesia
El milanes a l'era la soa lengua mader che se parlava a cà soa: ghe piaseva meter in rima anca in italian ma l'ha descovert el potenzial poetich del milanes con l'inconter del Renzo Oriani, sindacalista e poeta meneghin, e l'ha tacad a scriver.

La soa poesia la tratava vari tema, soratut de quotidianità, de la vita sacerdotal e di feste sacher, cont anca di poesie in sul tema del viver la pandemia de COVID-19: per el Denedal del 2020 l'ha dad foeura una poesioeula indova che 'l se imaginava un Betlem tut sarrad su, senza la possibilità per l'Imperador de fà el censiment.

## Riferiment


## Ligam de foeura
*Poesie in sul sit de la Parochia
Kukës

**Kukës** (*Kukës* istèss in albanes) a l'è una cità de l'Albania, capitàl d'la prefetüra e del distrètt umònim.

La g'ha 47.000 abitànt e l'è al cunfìn cul Kosovo.

## Alter proget

## Ligam de föra

* Sit istitüsiunàl
Gesa de Sant Antoni abaa (Milan)

La **gesa de Sant Antoni abaa** a l'è una gesa manerista de Milan, che la se troeuva in tra el Dom e la Cà Granda: fada su in del stil de adess vers la fin del 1500, intorna al 1200 la ospitava i fradei antonian, che se ocupaven de curà i malann grev de la pell, quand che 'l Franzesch Sforza el met tucc i ospedai insema in la Cà Granda el convent l'è passad ai Trivolz, che 'l guarnen fina a la segonda mità del Cinchcent.

La gesa l'è ciapada di teatin e l'è restruturada segond i canon de la Contrareforma e 'l 17 de sginer del 1773 el Wolfgang Amadeus Mozart ghe sona, per la prima voeulta, l'Exsultate, jubilate in sul so orghen. Soprimuda del Napoleon, l'è doperada 'me caserma, pretura, tribunal magazin prima de vesser recuverada in del principi del secol XX.

L'è part de la Comunità Pastorala di Sant Apostoi, insema a la Gesa de San Nazar, la Gesa de San Franzesch de Sales, la Gesa del Paradis, la Basilega de San Calimer e la basilega de Sant'Ufemia.

L'è gestida de la Fondazzion Ambrosiana di Atività Pastorai e l'è visitabel grazzia al sostegn di volontari del Touring Club Italian: l'è doperada anca per concert e event, ma se dis minga la Messa.

## Riferiment
*BeWeB

## Alter proget
Teater Carlo Felice

El **Teater Carlo Felice** a l'è el teater pussee important de Genoa e anca vun di pussee cognossud in Italia. Sede principal de la Giovine Orchestra Genovese, el se troeuva in Piazza De Ferrari.

## Ligam de foeura
*Sit ofizzial

## Alter proget
Arduin d'Ivreja

L**'Arduin d'Ivreja** (Pombia, 955 circa - Badia de Frutoèra, 14 de dicember 1015) a l'è stad marches d'Ivreja del 990 a la mort e re d'Italia del 1002 al 1014. El so sucessor comè re l'è stad l'Enrigh II el Sant.

## Riferiment
*Treccani

## Alter proget
Mascara

Una **mascara** l’è un quajcoss ch’el ven metud su sora la fazza, de norma per quatàlla per di reson de protezzion, strasvestiment, intrategniment, spetacol o religion. Sovenz la ven compagnada de un costum.

La pœul o indàgh adree ai fatezze de l’hom, o a quelle de una bestia o la pœul vesser del tut imasgenaria.

## Refarenze

## Olter proget
Peshkopi

**Peshkopi** (*Peshkopia* istèss in albanes) l'è una cità e ex cümün d'la prefetüra de Dibër, che dal 2015 l'è stài tacàd pròpi a Dibër. La se tröva a 188 km a Nord de Tirana.

Prima, la g'heva 13.251 abitànt.

## Alter proget

## Ligam de föra

* Sit istitüsiunàl
Palazz de la Borsa (Genoa)

El **Palazz de la Borsa** a l'è un palazz de Genoa, che 'l se troeuva in piazza De Ferrari: fad su in del period 1906-1912 per la borsa citadina, che al temp l'era la pussee ativa d'Italia. Con la sarradura de la borsa in tra el 1994 e 'l 1998 l'è trasformad in d'un palazz per event e roba compagna.

## Riferiment
*Camera de Comercc de Genoa

## Alter proget
Palazz de la Region Liguria

El **Palazz de la Region Liguria** a l'è un palazz storegh de Piazza De Ferrari a Genoa, fad su del 1924 per la Navigazzion General Italiana e incoeu sede de la sgionta regional de la Liguria.

## Riferiment
*Catalegh di ben colturai

## Alter proget
Berengari II d'Ivreja

El **Berengari II d'Ivreja** (900 circa - Bamberg, 6 de luj 966) a l'è stad un sovran franch, cont de Milan e se pensa anca marches de Lombardia: del 950 al 961 l'è stad anca re d'Italia.

## Riferiment
*Treccani

## Alter proget
Musee de la Diocesi (Massa)

El **Musee de la Diocesi** de Massa a l'è stad vert del 2003 e 'l gh'ha sede in d'un palazz fad fà su de l'Alberigh I Cybo-Malaspina per i fioeui cadet de la fameja e che l'è stad dad, dopo de la Restaverazzion, al vescov de la noeuva diocesi de Massa Franzesch Maria Zoppi.

## Ligam de foeura
*Sit ofizzial

## Alter proget
Magatell

Un **magatell** (ciamad anca **giopin**) l’è un lavor che despess el someja una persona o una bestia o una figura mitologega, ch’el ven anemad e movud de una persona ciamada “romanin”. De facc, el tejater de magatei l’è una forma d’art propri veggia veggenta che la vegnariss sgiò de la Grezzia antiga del segol V iEC.

Tamen, a gh’è di limet a zò che pœul vesser defenid un magatell: una pigota, per esempi, l’è minga un magatell.

## Refarenze

## Olter proget
Isep Bernardon

L**'Isep Bernardon** (*Giuseppe Bernardoni* in italian; Milan, 10 de sginer 1771 - 1852) a l'è stad un libretista, burocrat e poeta lombard.

## Biografia
Nassud de una familia pora, el taca a studià con l'Isep Parin 'me maester ma el gh'ha de lassà in mez al licee per andà a lavorà 'me comess per una cà editorial: quell lavorà chi el menarà a una passion per i liber tala che 'l lassarà, a la mort, una biblioteca de 8000 volum.

Con la revoluzzion francesa ghe va dent a la burocrazzia del noeuv stat: el deventa ispetor de polizzia e l'è incaregad de fà su el Teater patriotegh e 'l va semper pussee inanz de grad in la polizzia. Al tornà di austriegh, l'è tegnud 'me burocrat in la Reggenza, e in tut 'sto temp chi el va inanz a studià i classegh e la literadura.

El s'è mai sposad e 'l gh'ha nanca havud de fioeui.

## Literadura
L'ha scrivud varie poesie de pregi in milanes, che per vari agn inn stade atribuide al Carlo Porta, tant 'me *La caduta di Fetonte*,  *Oh, ti povro Fransisch, cruni polacch*, *Cicognara se dis l'ha fua on quadrett* e 'l *Brindes per on disna alla Cassina di Pomm*. 

El Ferdinando Fontana ghe atribuiss fina el famos sonet Paracar che scappee de Lombardia.

El gh'haveva una mesizzia e un raport de letera con vari esponent de la coltura del so temp, tant 'me l'Ugo Foscolo, l'Isep Pozzon, el Giovanni Gherardini e 'l Giulio Perticari.

## Riferiment
*Ancora su Giuseppe Bernardoni, corrispondente di Monti, librettista e purista per caso

## Alter proget

## Bibliografia
*[Antologia Meneghina](https://it.wikisource.org/wiki/Antologia_Meneghina_(1900)/Gli_autori/Giuseppe_Bernardoni), Ferdinando Fontana, 1900, Belinzona
Roveree (Lissandria)

**Roveree** (*Rovereto* in italian) a l'è vun di quarter del center storegh de Lissandria, in su la riva mancina del Tanar: in origin sota la diocesi de Pavia, l'è stad vun di vot borgh che s'inn trad insema per fondà la cità del secol XX, 'me part di event de la Liga Lombarda, insema a Bergoi, La Villa, El Castellazz, La Spineta, L'Ovij, Quargnent e Soleri.

In del quarter a gh'è la Gesa de Santa Maria de Castell, la gesa de la Vergin del Monferrad, la gesa de San Steven, la gesa de l'Assonta, la gesa del Carmen e la sinagoga de Lissandria.

## Riferiment
*La doppia fondazione di Alessandria
Via XX setember (Genoa)

La **via XX setember** a l'è vuna di arterie principai del center de Genoa, longh poch men de 1 chilometer: la conliga Piazza De Ferrari a piazza de la Vitoria.

## Bibliografia
*Anna Maria Nicoletti, Via XX Settembre a Genova, la costruzione della città tra Otto e Novecento, Sagep, 1993, ISBN 8870585077.

## Alter proget
Tejater de magatei

El **tejater de magatei** l’è una forma de tejater indova es dœuvra di  magatei – o dei olter figure che paren o una persona o una bestia – per fà su l’ispetacol. Lu che mœuv i magatei l’è ciamad “romanin”. A l’è un’art rica, che la tœul denter di forme d’espression difarente. Per trà in pee quella sorta de tejater chì, a gh’è de passà un frach de temp a fosgià i magatei, despess a man, e ind una manera espressiva e detajada.

## Refarenze

## Olter proget
Palazzi del Vescovad (Ivreja)

El **Palazz del Vescovad** a l'è un storegh palazz de Ivreja che 'l se troeuva arent al Castell e al Dom.

## Riferiment
*Palazzi Medievali di Ivrea 

## Alter proget
Tintoret

El **Tintoret** (in italian *Tintoretto*, scormagna de *Jacopo Robusti* o *Comin*; Venezzia, 1518 - Venezzia, 31 de masg 1594) a l'è stad un pitor venezzian, vun di esponent pussee grand de la pitura manerista e de la scoeula veneta.

La soa scormagna ghe l'ha sgiamò de sgiovin, perchè el so pader l'era un tencior de tessud: cognossud per el so carater artistegh fort, l'è stad bon de menà inanz, insema al Paol Verones, el sucess de la pitura veneta anca dopo la mort del Tizzian.

## Riferiment
*[Treccani](https://www.treccani.it/enciclopedia/tintoretto_(Enciclopedia-Italiana)/)

## Alter proget

## Vos corelade
*Deposizzion de la Cros (Tintoret)
Deposizzion de la Cros (Tintoret)

La **Deposizzion de la Cros** a l'è un quader del Tintoret fad in origin per la gesa de Santa Maria de l'Umiltà a Venezzia, in principi 'me pala d'altar e poeu spostada a lat.

Quand che 'l Napoleon gh'ha dad al demani la gesa cont i so sopression l'è dad a l'Academia de Venezzia prima che la fuss trada sgiò del 1821.

El quader a l'è diferent di alter deposizzion del temp, in di facc el Tintoret el met poca sgent arenta al Crist, e ghe dà un gran roeul a la Maria Madalena: el corp del Gesù el forma una cros con quell de la Madona, che l'è dree a lucià.

## Riferiment
*Deposizione di Cristo dalla croce

## Alter proget
Via Roma (Genoa)

**Via Roma** l'è una strada de Genoa che l'è staccia fada su 'n tra ol  1866 e 'l 1877 'nsema a la parallela Galleria Mazzini per tacà 'nsema ol center storegh de Genoa col quarter del Castelet.

## Riferiment
*Camminando nel passato di Via Roma
Osell

I **osei** inn un grup de vertebrad a sangh cold che fann su la class dei ***Aves***, caratarizad de di piume, dei ale per sgolà, un bech senza denc, el fà sgiò dei œuv cont el guss dur, un ischelter linsger ma sgnuss e un cœur a quater camare. I inn pussee vesin ai retii che ai mamifer.

Tucc i agn, tante spezzi de osei se menen de una banda a l’oltra ind di longhe migrazzion; dei oltre spezzi, inscambi, fann di spostament pussee curt e inregolar. I osei inn di bestie sozziai, e comunighen intra de lor con di segnai visiv e intravers el cant, e gh’hann el costum de spartìss sgiò ind di rozz per menàss in sgir e indà a cazza. La pupart di spezzi inn monogameghe, o ben i formen una cobia de durada intra duu individov che, insema, ghe stann adree per un quaj temp ai osellit quand ch’inn nassud. De norma, i œuv inn fait sgiò ind un gnal e covad insema de la cobia.

Tancc osei vegnen majad de l’hom – compagn di puj e dei anede – e dei olter vegnen tegnud coma di bestiœui domestegh – per esempi i papagai e i canalit. I osei gh’hann un rœul important fiss ind la cultura umana, e figuren despess ind la mitologia, ind el folclor e ind l’art.

## Refarenze

## Ligam de denter
* Polenta e osei

## Ligam de fœura
Œuv

Un **œuv** l’è un quajcoss de regond de varia grandezza e durezza e produt di fomne de una quaj bestia. Se l’œuv l’è stait fegondad, el gh’ha denter un embrion. Quii che met sgiò i œuv inn i vertebrad oviper, ma a gh’è anca dei invertebrad ch’el fann. A l’è la forma ind la qual tancc pess se reprodusen, insì coma anfibi, retii, osei, inset e ragn.

I œuv di retii e dei osei inn protet de un guss pu o manca flessibel. L’œuv de l’istruzz el pœul pisà infina a 1,5 kg e l’è el pussee gross ch’es cognoss.

## Refarenze

## Olter proget
Cazza

La **cazza** (parnonzia: /ˈka.(t)sa/ o /ˈka.(t)ʃa/) l’è un’ativitaa umana che la consist ind el tegnì adree, brancà e copà di bestie salvadeghe, sovenz cont el dovrà dei arme partigolare. A chi che la pratega ghe se dis “cazzador”.

La cazza l’è un quajcoss che l’hom el fa de tant temp, desgià che i Assir cazzaven sgiamò cont arch e sflizze, e i Egizzian ghe dovraven pœu anca i can, propri coma es fa al dì de incœu. Ind la Grezzia antiga, a l’era un isport che la sgent la fava per preparàss a indà in guerra; Ind la Roma antiga, inscambi, l’era assossenn spantegada la cazza al zignal.

## Refarenze

## Olter proget
Fricciola

La **fricciola** (venezzian: *frìtoła*) l’è un dolz de Carnoval propri comun di bande de Venezzia, ma spantegad anca in Lombardia.

## Preparazzion
Per preparàj ghe vœul de la farina, dei œuv, lacc e zucher, de l’ugheta e di pignœui. Pœu gh’è de frisgej e a la fenitiva servìj cont una sbrofadina de zucher vellad.

I fricciole venezziane gh’hann una dimension che la sopra minga i 4 ghei e, de norma, i inn vœuje. Pusta, gh’è anca di variant che vegnen faite cont un pienum de varie sorte de creme, sabajon, marmellade e cicolada.  

Quelle che vegnen faite a Visenza, invezzi, inn preparade senza i pignœui ma con mel e grapa. Inscambi de la farina es pœul dovrà del masnafacc o de la polenta.

## Refarenze

## Olter proget
Guido Marini

El **Guido Marini** (Genoa, 31 de sginer 1965) a l'è un vescov catolegh italian, del 29 de avost 2021 vescov de Tortona, l'ha sostituid el Vittorio Francesco Viola.

L'è stad lu che l'ha ciamad l'extra omnes in del conclave del 2013 e l'era in sul poggioeul de piazza san Peder a la nonziadura de l'elezzion de papa Franzesch.

## Ligam de foeura
*Sit ofizzial

## Alter proget
Vesser uman

I **vesser uman** o **homen** (***Homo sapiens*** ind el lenguasg zientifegh) inn una spezzie de primates de la fameja dei *[[Hominidae]]*. A stà ai classifegazzion moderne, i inn l’unega spezzie viventa del sgender *[[Homo]]*. Se spartissen fœura dei olter hominid per la scarsa presenza de pilum in sul corp, per el vesser biped e per la sò granda intellisgenza.

Quò a la sò orisgen, a gh’è tante teorie, ma quella che l’ha tegnud pussee bota ind el temp – l’inzì-ciamada *Out of Africa* (OOA) – la porta ch’inn vegnud su in Afrega un quaj 200'000 agn indree. Al dì de incœu, però, a l’è un’ipotes contestada de tancc e veduda coma soprada, de solet cont el sostegnì inscambi un’orisgen multiregionala e independenta de la spezzie umana – La *multiregional hypothesis* (MRE). I uman gh’hann una zinivella ben desvilupada, bona de resonà in termen astracc, de havégh conzienza e dei emozzion complesse. Quella capazzitaa mental chì, missa insema a la sò posizzion ereta che ghe slibera i brazz e i man, la ghe conferiss una grossa abilitaa de manipolà i oget in de di manere quajsevœul.

Compagn de la pupart di primates, i uman inn sozziai per natura, ancaben ch’i saghen puranca bon de dovrà di sistema de comunegazzion elaborad fiss per riessì a esprimer i sò ideje e organizàss sgiò a nivell sozzial. I fann su di strucciure assossenn complesse per viver insema – compagne di fameje, di tribù e di nazzion – e posseden un bell numer de tradizzion, rituai, etega, valor, norme e lesg che ghe stann adree al fonzionament de la sozzietaa umana. Gh’hann pœu anca una predisposizzion per l’estetega e la bellezza, che l’ha menad a di fenomen compagn de la cultura, art, literadura e musega.

I uman se destachen dei oltre bestie per el sò desideri de comprender el mond che gh’hann intoren. I prœuven a capì e controllà i fenomen naturai intravers zienza, filosofia, mitologia e religion. Quella curiositaa chì j’ha menad a desvilupà dei usadei per mejorà i sò condizzion de vita e, ind una manera pussee slargada, al nassiment de la tecnologia. I uman inn l’unega spezzie bona de impizzà di fœugh, cusinà del majà e fà su di vestiment, e passà sgiò ai nœuve sgenerazzion i sò abilitaa e cognossenze intravers l’educazzion.

Despess, la parolla “hom” la ven dovrada per referìss a tucc i vesser uman, de de là che saghen mas’c o fomne, ancaben che ind un sens pussee strecc la gh’havariss de insegnà nomà i mas’c de questa spezzie. Per parlà di vesser uman de sess femenin ghe se dœuvra la parolla “fomna” o “dona”.

## Refarenze

## Ligam de denter
* Fomna
* Hom

## Ligam de fœura
Ultima Zena

L**'Ultima Zena** a l'è l'ultim past che 'l Gesù el gh'ha havud cont i so apostoi prima che 'l fuss mitud in cros, 'me part di rit de la Pesach.

Cuntada de tucc i quater Vangeli, l'è tratada anca del Paol de Tars in la prima letera ai Corinz: quell dì el Gesù l'ha instituid l'Eucarestia e, segond el Vangeli de Gioann, gh'ha fad anca la lavanda di pè ai apostoi, per poeu nonzià che vun de lor l'havaria tradid.

L'è anca un gran tema de l'art cristiana, vuna di piture pussee cognossude del Leonard de Vinci a l'è una soa representazzion.

Gh'è anca di tradizzion e legende ligade a la Zena, per esempi quella del Graal, che 'l saria el calis doperad del Gesù per bever e che poeu l'Isep d'Arimatea l'ha doperad per regoeujer el so sangh in cros.

## Riferiment
*Britannica

## Alter proget

## Vos corelade
*Messa in la Zena del Signor
Lundì de l'Angiol

El **lundì de l'Angiol**, ciamad in d'un quaj dialet informalment *Pasqueta*, a l'è el dì adree a la Pasqua: in d'un quaj paes a l'è anca un dì de festa, menter in del cristianesim a l'è el segond dì del temp de Pasqua: l'è dedicad a l'Angiol che gh'era comparid ai done in del sepolcher de Gesù la domenega, ma la tradizzion l'ha poeu spostad i event al lundì.

## Riferiment
*Pasquetta, ecco perché si chiama "Lunedì dell'Angelo"

## Alter proget

## Vos corelade
*Introduxit vos
*Pomlázka
Luigi Raffaele De Ferrari

El **Luigi Raffaele De Ferrari** (Genoa, 6 de luj 1803 - Genoa, 23 de november 1876) l'è stad un nobel, politegh, imprenditor e benefator italian: senator del Regn del 1859 a la mort, l'è fad cont del Papa, cont el recognossiment del Re de Sardegna, per via del so matrimoni con la Giusepina de Leuchtenberg.

Nevod del dus de la Republega de Genoa Rafaell Gustin De Ferrari, l'ha fad la soa fortuna a Paris, indova che l'era scapad dopo che gh'era partid un colp de pistola che l'haveva mazzad un famej: condanad a apena trii mes de arest in cà, el va via perchè la popolazzion ghe l'haveva propi su per quell facc chi. La soa fameja comunque l'è stada minga fortunada, con du di so trii fioeui che inn mort prima de lu.

Incoeu a Genoa gh'hann dedicad la Piazza De Ferrari

## Riferiment
*De Ferrari - Treccani

## Alter proget
Tridov pasqual

El **Tridov pasqual** a l'è el moment pussee important del calendari liturgegh, che 'l celebra i moment pussee important de la vita de Gesù Crist: l'istituzzion de l'Eucarestia e del ministeri sacerdotal, l'afermazzion del comandament de l'amor, la passion, la mort e la resurrezzion de Gesù.

Di temp del Concili Vatican II el Tridov el scomincia con la Missa in Coena Domini del Sgiovedì Sant e 'l finiss cont i Vesper de la Pasqua: el gh'ha dent donca anca la celebrazzion de la Passion del Signor del Venerdì Sant, la Velia de Pasqua e i Messe de la Pasqua.

## Riferiment
* Cos'è il Triduo Pasquale?
Hom (desambiguazzion)

* Un **hom**, o ben un **[[vesser uman]]**, member de la spezzie *Homo sapiens*;
* Un **[[òm (mas’c)|hom]]**, o ben un mas’c de la spezzie *Homo sapiens*.
Palazz Madama (Turin)

**Palazz Madama** a l'è un palazz de Turin, incoeu patrimoni de l'umanità UNESCO 'me part di residenze sabaude. El se troeuva in Piazza Castell e 'l gh'ha dent el musee civegh d'art antiga.

## Ligam de foeura
*Sit ofizzial

## Alter proget
Missa in Coena Domini

La **Missa in Coena Domini** (*Messa in la Zena del Signor* in latin) a l'è la Messa di Vesper del Sgiovedì Sant: fada per regordà l'Ultima Zena, la principia anca el tridov pasqual.

In del rit roman al principi despess la gh'è una procession di oeuli che el vescov l'ha benedid la matina e i campane inn sonade a festa per poeu vesser ligade, vist che sonarann pu fina a Pasqua: se gh'è el rit de la lavanda di pè el se tegn in quella Messa chi. Per pussee, i ostie che se doperen in quella celebrazzion chi inn quelle che se doperarann in la celebrazzion de la Passion del Signor del dì adree, e l'Eucaristia l'è portada in procession, insema a un inn compagn del Pange lingua.

In del rit ambrosian a l'è semper dent di Vesper: l'è obligatori doperà l'orazzion eucaristega V ambrosiana e la pissida con l'Eucaristia l'è incensada e portada in procession cont el Pange lingua, e la met poeu in del tabernacol, indova che la restarà, vist che in la celebrazzion de la Passion ambrosiana se fa minga la comenion. La lavanda di pè a l'è un moment a part de la liturgia e l'è minga part de la Messa.

## Riferiment
*Messa "in Coena Domini". L'Eucaristia, Pasqua della Chiesa

## Alter proget

## Vos corelade
*Messa del Crisma
*Corpus Domini
Region eclesiastega Liguria

La **region eclesiastega Liguria** a l'è vuna di region eclesiasteghe de l'Italia: la corrispond a la provincia eclesiastega de l'arcidiocesi de Genoa e domà in part al territori de la Liguria: la region l'è dent anca ai region eclesiasteghe de Piemont e Emilia-Romagna, menter la provincia la quata part di province de Lissandria, Coni e Pavia.

Guidada de l'arcivescov de Genoa Marco Tasca, la gh'ha dent oltra a la metropolia i diocesi de Ciavari, Albenga-Imperia, Spezia-Sarzana-Brugnato, Savona-Noli, Tortona e Ventimiglia-San Remo

## Riferiment
*BeWeB
Palazz de l'Academia (Genoa)

El **Palazz de l'Academia** a l'è 'n palazz storegh de Genoa che 'l se troeuva in piazza De Ferrari: dent gh'è la sede de l'Academia lenguistega di bei art e 'l Musee de l'Academia lenguistega di bei art.

## Riferiment
*Il museo e il suo palazzo

## Alter proget
Sgiovedì Sant

El **Sgiovedì Sant** a l'è el sgiovedì che gh'è prima de la Pasqua: in la pupart di confession cristiane se regorda el dì de l'Ultima Zena, indova che Gesù l'ha istituid l'Eucaristia, la lavanda di pè e 'l ministeri sacerdotal. In del rit ambrosian l'è anca l'ultim dì de la Quaresma.

In del catolicesim ocidental se ten la Missa in Coena Domini, che la regorda propi l'Ultima Zena e l'è l'ultima celebrazzion eucaristega fina a la Pasqua.

## Riferiment
*Enciclopedia Catolega

## Alter proget
Lanfranch (architet)

El **Lanfranch** (XI-XII secol) a l'è stad un architet lombard che l'ha lavorad al Dom de Modena: el se sa squasi nagot de lu, foeura del so contribut a la catedral modenesa e che probabilment a l'era un maester ben cognossud in la cità.

Forsi l'era comasch.

## Riferiment
*Treccani

## Alter proget
Pange lingua

Ol **Pange lingua** a l'è l'inn eucaristegh pioeu 'mportant de la Cesa catolega, scricc del Tomas d'Aquin in su richiesta del Papa Urban IV per la noeuva festa del Corpus Domini, metida in ocasion del miracol de Bolsena che l'eva capitad 'n del 1263.

A l'è cantad semper 'me cant final de la Missa in Coena Domini e, in l'ultema strofa (che la taca con Tantum ergo), despess in la benedizzion eucaristega.

Ol Pio VII l'ha dacc 'n indulgenza de 300 dì per quei che canta tut ol Pange lingua e de 100 dì per quei che canta sol ol Tantum Ergo Sacramentum.

## Riferimencc
*Pange lingua

## Olter progecc
Catarina de Lissandria

La **Catarina de Lissandria** l’era, segonda la tradizzion, ona santa cristiana e vergen che l’è staja martirizada al prenzippi del secol IV per man de l’imperador Masenzi. La soa agiografia la pòrta che l’era ona prenzipessa e ona studiosa famosa, e che la s’era convertuda al cristianesim a l’etaa de 14 agn. L’è riessida a convert zentener de persònn inanz de vess coppada quand che la gh’heva domà 18 agn. Pussee de 1'100 agn depos el sò martiri, Gioanna d’Arch l’ha dij che la Catarina la gh’era comparida e la gh’heva impartii giò di consej pròppi important.

La Gesa ortodòssa la venera ’me ona Megalomartora e la zelebra el sò dì el 24 o el 25 de november, a segonda de la tradizzion regional. Ind el cattolicesim, la Catarina l’è tradizzionalment reverida ’me vœuna di quattòrdes sant ausiliador e l’è conmemorada ind el martirolòsg roman el 25 de november. Anca ind la Gesa anglicana el sò dì l’è zelebraa el 25 de november.

Di studios moderna hinn de l’ideja che la leggenda de Catarina l’è proabilment impientada ind la vita e mazzament de la Doroteja de Lissandria, inscì coma ind la figura de la filòsefa pagana Ipazzia, cont i sò rœuj roversaa. D’òltra part, l’Enziclopedia Cattòlega la sosten che: “Ancaben che i agiògref contemporani consideren l’autenticitaa di vari test che gh’hann dent la leggenda de Santa Catarina ’me pussee che dubitabij, l’è minga ona motivazzion bòna assee per mett in dubbi l’esistenza de la santa.”

L’è considerada la santa patròna di filòsef.

## Referenz

## Òlter progett
Celebrazzion de la Passion del Signor

La **Celebrazzion de la Passion del Signor** (*Celebratio Passionis Domini* in latin) a l'è la liturgia che la Gesa catolega la fa el Venerdì sant in regord de la passion de Gesù e de la soa mort. L'è la segonda celebrazzion del tridov pasqual e la se ten ai trii ore del dopodisnà, quand che, per i Vangeli, el Gesù l'ha dad foeura el so ultim respir.

Vist che 'l venerdì sant a l'è un dì aliturgegh se celebra minga l'Eucarestia: in del rit roman l'è comunque dada la possibilità de comunicàss cont i particole de la Missa in Coena Domini, menter in del rit ambrosian se po nò. La strutura de la celebrazzion la ved una letura del profeta Isaia, un salmo de risposta, una terza letura (Isaia 52 in del rit ambrosian, che l'è la prima letura romana, un toch de la Letera ai Ebrei in quell roman) e poeu la letura de la Passion: quella de Gioann in del roman e quella de Matee in quell ambrosian, insì de completà la narrativa del dì prima. In tucc e du i rit la gh'è l'orazzion universal, con des intenzion in del roman e vundes in l'ambrosian.

La gh'è poeu un'omelia e l'adorazzion de la Cros, cont una procession. In del rit roman gh'è poeu la comenion e 'l Pader Noster e i sacerdot e i ministrant se ritiren, senza musega ne nient, menter in l'ambrosian, desgià che la gh'è minga la comenion, se dis no el Pader Noster e l'assemblea la se congeda senza nissun cant né nient. 

Un'altra carateristega del rit ambrosian a l'è che, quand in del Vangeli l'è nonziada la mort de Gesù, se smorzen tucc i lus, i fedei e i ministrant se meten in sgenoeugg, l'altar a l'è svestid e i pret se caven via i parament, 'na voeulta fad, se torna a la letura.

Prima de la reforma liturgega, e donca anca incoeu in la Messa tridentina, l'era ciamada *Messa solenn di pre-santifegad*, vist che se doperava l'Ostia del dì adree, e 'l color di vestiment a l'è el negher, menter incoeu a l'è el ross, per tucc i rit latin.

## Riferiment
*CEI
Čabiny

**Čabiny** a l'è un comun del distret de Medzilaborce, in la region de Prešov.
## Ligam de foeura
*[ Sit ofizzial]

## Alter proget
Záhorie

**Záhorie** a l'è un comun del distret de Malacky, in la region de Bratislava: a l'è un comun domà su la carta, vist che in realtà a l'è un'area militar che ghe viven circa 200 soldad.
Marcorell

El **March Aurell Antonin** (latin: *Marcus Aurelius Antoninus*; 26 de avril del 121 – 17 de marz del 180), cognossuu anca nomà ’me “**Marcorell**”, l’era on imperador roman e on filòsef stòegh. L’era on member de la dinastia Nerva-Antonina e el darree dei inscì-cimaa “zinch imperador bon”.

El Marcorell l’era el fiœu del pretor March Anni Ver e de la sò miee, la Domizzia Cavilla. Quand che gh’è mòrt sò pader el gh’heva trii agn a pena, e l’è staj tiraa su de la mader e del pagrand. Depos che l’Eli Zeser – fiœu dottiv de l’Adrian – l’è indaj al babbi ind el 138, l’Adrian l’ha dottaa el barba del Marcorell, l’Antonin Pia, ’me sò suzzessor. Pœu, del sò, l’Antonin l’ha dottaa el Marcorell e el Luzzi Ver – el bagaj de l’Eli. In quell ann chì gh’è mòrt anca l’Adrian, e l’Antonin l’è deventaa imperador. Deggià che delzadess l’era l’ered al tròn, el Marcorell l’ha studiaa gregh e latin sòtta di bravi majester e el s’è pœu sposaa con la Faustina – la tosa de l’Antonin – ind el 145.

Depos che gh’è mòrt l’Anonin ind el 161, el Marcorell l’è suzzeduu al tròn insema al fradell dottiv. Sòtta al Marcorell, l’Imperi roman l’ha veduu pròppi tanc conflitt, soratutt de caratter militar. Anca i cristian vegneven despess sarraa adree, ma a par che la colpa la fudess minga soa, deggià che San Giustin le lòda sovenz. El Luzzi Ver l’è moruu de on malann proabilment ind el 169, e el Marcorell l’è vegnuu el soll imperador a menà inanz l’Imperi. Quand che l’è mòrt anca lu ind el 180, gh’è indaj su sò fiœu Comed, che tamen l’era minga inscì ben amaa de la gent e de la critega.

## Referenz

## Òlter progett
Sed vacanta

Per **sed vacanta** se intend la situazzion che la gh'è quand che una diocesi o 'na strutura compagna la resta senza el so vescov, perchè l'è mort, el s'è dimetud o l'è stad tolt via. El cas de la vacanza de la diocesi de Roma, guidada del Papa, a l'è particolar, e quand che l'è la Sed apostolega a vesser vacanta la Gesa universal l'è guidada in di mester ordinari del Collegi di Cardinai, in atesa del conclav che 'l vota un Papa noeuv.

## Riferiment
*[Treccani](https://www.treccani.it/enciclopedia/sede-vacante_(Enciclopedia-Italiana)/)

## Alter proget

## Vos corelade
*Sedevacantism
Sedevacantism

El **sedevacantism** a l'è un moviment catolegh tradizzionalista che 'l sostegn che gh'è minga un Papa e che donca a Roma gh'è una sed vacanta.

El moviment de solit l'aferma che l'ultim papa l'è stad el Pio XII e che i decret del Concili Vatican II inn insì contrari a la dotrina catolega che tucc i Papa che inn vegnud dopo inn minga di pontefici valid.

Per la pupart, tiren inanz in d'una manera autonoma, despess a stàgh adree a la Messa tridentina, ma gh'è anca di cas de moviment che se ciamen conclavista e che ciamen un so conclave per votà un Papa noeuv.

## Riferiment
*What is sedevacantism? Who is a sedevacantist?

## Vos corelade
*Benevacantism
*Sedeprivazzionism
Benevacantism

Per **Benevacantism** se intend una teoria sostegnuda de una minoranza de catolegh che veden i dimission del Benedet XVI 'me illegitime e, donca el Papa Franzesch 'me un antipapa votad in manera minga irregolar.

La parolla a l'è un portmanteau del nom de Benedet e de sedevacantism: despess i benevacantista sostegnen che 'l Franzesch l'habia did di eresie, roba che la dimostra che l'è minga assistid del Spiritosant, ma ghe n'è anca di alter che inveci sostegnen domà che ghe fuss stad un error tecnegh in di dimission.

Varie teorie benevacantiste se fonden in su la spartizzion in tra *munus* (ofizzi) e *ministerium* (ministeri), con l'ideja che el Benedet l'habia domà renonziad al segond e minga al prim, roba che ghe permetaria no al Franzesch de vesser Papa ma domà de fà el Papa, e che donca el Papa emerit el fuss in sed impedida.

## Riferiment
*Rise of the Benevacantists: Who Is Pope?
Badia de San Peder in Bergoj

La **badia de San Peder in Bergoj** a l'era un monester benedetin de Bergoj, fad su prima che 'l paes el fuss ciapad dent de Lissandria: la se trovava de la banda mancina del Tanar e l'è stada trada sgiò a partì del 1728, quand che i Savoja, che haveven apena ciapad la cità, hann fad su una citadella militar che la besognava de 'sti spazzi.

## Bibliografia
* Girolamo Ghilini, Annali di Alessandria, Milano, Gioseffo Marelli, 1666.

## Alter proget
Pierbattista Pizzaballa

Ol **Pierbattista Pizzaballa** (Cologn al Sere, 21 de avril 1965) a l'è un cardinal e biblista italian, che del 24 de otover 2020 l'è ol patriarca de la Gerusalem di latin.

Fraa minor, 'n del 1990 el va a viver in Terra Santa e 'n del 2004 l'è facc custod de la Terra Santa, e 'l resta insì fina al 2016, quand che 'l so post l'è ciapad del Francesco Patton. In quell ann l'è facc ministrador apostolegh de la Gerusalem di latin e l'è ordenad arcivescov e del 2020 l'è facc propi ordinari.

Ol Papa Franzesch el fa cardinal 'n del 2023: l'è vist 'me 'n moderad, contra a la benedizzion di cobie omosessuai e al dàgh la comenion ai divorziacc, ma anch desidesor de 'na continuità col Franzesch in su l'inclusion di migrancc e di done in la Cesa: l'è gnanch contrari a la Messa tridentina.

## Riferimencc
*BeWeB
*Cardinal Pierbattista Pizzaballa, O.F.M.

## Olter progecc
Guido Gallese

El **Guido Gallese** (Genoa, 18 de marz 1962) a l'è un vescov catolegh italian, del 20 de otover 2012 a la guida de la diocesi de Lissandria.

## Riferiment
*S.E.R. Guido Gallese - Chiesa Cattolica

## Alter proget
Tiara

La **tiara**, ciamada anca *triregn*, a l'era la corona doperada del Papa de l'età de Mez a la prima mità del secol XX: doperada soratut 'me part de la cerimonia de l'incoronazzion del Papa, l'ha vist di us particolar, per esempi 'me mitria pontificia quand che l'ha celebrad la Divina Liturgia oriental.

La foeusgia l'è quella de un chignoeul, arenta a varie corone del Medi Orient, e in la soa ultima forma l'era fada de trè diadema e con sora un globo crusgifer: poeu gh'era i infule.

L'è stada doperada l'ulrima voeulta del papa Paol VI del 1963, poeu lu l'ha sernid de vendéla e de dàgh i guadagn in beneficenza: fada su de la Scoeula Beat Angelich de Milan, l'è stada crompada del cardinal Francis Joseph Spellman.

La resta doperada in del stema de la Cità del Vatican e de la Santa Sed e, fina ai temp del Benedet XVI, anca in quell personal del Papa: lu l'ha sernid de sostituilla con la mitria.

## Riferiment
*[Treccani](https://www.treccani.it/enciclopedia/tiara_(Dizionario-di-Storia)/)

## Alter proget
Region eclesiastega Piemont

La **Region eclesiastega Piemont** a l'è vuna di region eclesiasteghe che l'è spartida l'Italia de la Santa Sed: l'è fada su di province eclesiasteghe de Turin e Vercej.

La gh'ha dent tuta la vall d'Aosta e la pupart del Piemont, oltra a di tochei de Lombardia e Liguria.

## Riferiment
*Chiesa Cattolica
Nonziazzion (Carevasg)

La ***Nonziazzion*** l’è ona picciura a œuli del majester Michelangiol Meris de Carevasg, fenida intoren al 1608. L’è guarnada ind el Musée des Beaux-Arts de Nancy.

La picciura l’era staja dannesgiada e pœu depos restaurada pussee de ona vœulta, e quell ch’a resta de la man orisgenal del Carevasg l’è l’angiol. El trattament inlusionistegh de l’angiol – adree a sgolattà de de sora de on nigol ch’el par ch’el sortissa fœura del quader – l’è pussee Baròcch del normal per on depenc del Carevasg, ma el contrast intra la pòsa energetega del messasgee divin e la Madòna l’è on quajcòss de pròppi efficazz a nivell psicològegh. La man larga l’è tipega di quader che el Carevasg l’ha faj su de vegg.

La piccura l’era staja daja a l’Enrigh II, duca de Lorena, per mettela sora l’altar de ona gesa a Nancy, e l’è pœu staja ereditada di sò fiœu.

## Descrizzion
El depenc l’è faj su de dò figur. Se pensa che l’angiol de de sora de la Versgen el saga el Gabriell, el primm angiol a nonziàgh a la Maria de vess in crompa. I sgej che el Gabriell l’è dree a straportà inn on simbol de la Versgen. La Maria l’è in posizzion prostrada intanta che la scolta su i pian divin che Dia el gh’ha per lee. La picciura l’insubiss l’isfumaa e el tenebrisem tipegh di laorà del Carevasg, desgià che prategament tutt el quader a l’è scur scurent condemanch che per i dò figur.

## Referenz
*
*

## Ligamm de dent
* Carevasg

## Ligamm de fœura
Robert Sarah

El **Robert Sarah** (Ourous, 15 de sgiugn 1945) a l'è un cardinal catolegh guineian, del 20 de fevrer 2021 prefet emerit de la Congregazzion per el cult divin e la dissiplina di sacrament.

Arcivescov de Conakry sota i ditature de l'Ahmed Sékou Touré e del Lansana Conté, l'ha semper critegad el poder quand che 'l doveva senza pagura, roba che l'ha menad in tancc a consideràll una possibel guida del Paes in la transizzion politega: del 2001 l'è ciamad in la curia romana del Giovann Paol II.

A l'è vist 'me vun di cardinai pussee strecc e tradizzionalista del Collegi: l'è contra la teoria del gender, la sinodalità, ai benedizzion per i cobie gay, ai sacerdot maridad in di rit latin, ai diaconesse, a la comenion per i divorziad che se sposen ancamò e ai restrizzion per la Messa tridentina.

## Riferiment
*College of Cardinals

## Alter proget
Natale Mosconi

El **Natale Mosconi** (Soresina, 26 de dicember 1904 - Ferrara, 27 de setember 1988) l'è stad un arcivescov catolegh italian: insegnant e member de l'Azzion Catolega, del 1951 al 1954 l'è fad vescov de Comacchio e del 1954 al 1974 arcivescov de Ferrara. Quand che 'l va in pension el resta a Ferrara e ghe fann l'obet, con present tucc i vescov de l'Emilia-Romagna, in la catedral de Ferrara, ma l'era propi ligad a la soa terra, tant de fàss meter sota in del cimiteri de Soresina.

## Riferiment
*Catholic Hierarchy
*BeWeB